የሊማልሞ መንገድ እንዲገነበላቸው የሰሜን ጎንደር ዞን ነዋሪዎች ጠየቁ
የሊማልሞ መንገድ እንዲገነበላቸው የሰሜን ጎንደር ዞን ነዋሪዎች ጠይቀዋል፡፡ከዞኑ ዋና ከተማ ደባርቅ ተነስቶ 42 ኪሎ ሜትር ርዝመት ያለው እና በአስቸጋሪ መልክዓ ምድር የተገነባ የሊማልሞ መንገድ አመቺ አለመሆኑን የአካባቢው ነዋሪዎች ገልጸዋል፡፡መንገዱ ከተገነባ ረጅም አመታትን ያስቆጠረና ከተደረገለት መጠነኛ ጥገና በስተቀር መንገዱን የሚያሻሽሉ ስራዎች አለመከናወኑ ተገልጸዋል፡፡ዞኑም ከቀሪዎቹ ወረዳዎች ጋር በማስተሳሰር ያለውን ማህበራዊና ኢኮኖሚያዊ ፋይዳ በመገንዘብ የተለዋጭ መንገድ ግንባታ እንዲያከናውን የአካባቢው ነዋሪዎች ጠይቀዋል፡፡የዞኑ ዋና አስተዳደሪ አቶ አምሳሉ ደረጄ የነዋሪዎች ጥያቄ ተገቢ መሆኑን በማመን ተለዋጭ መንገድ ለመገንባት የሚያስችሉ ተቋራጭን የመለየት እና ሌሎች አሰፈላጊ ቅድመ ሁኔታዎች መጠናቀቃቸውን ገልጸዋል፡፡ይሁን እንጂ ዋና አስተዳዳሪው የተለዋጭ መንገድ ግንባታ መቼ እንደሚጀመር በምላሻቸው አልጠቆሙም፡፡